HK Sabinov

Hokejový klub Sabinov je slovenský hokejový klub z mesta Sabinov.

História
Hokejový klub vznikol v meste Sabinov v roku 1948. Jeho predsedom bol Eduard Ondáš a tajomníkom Ján Seman.
Prvý hokejový zápas odohral Sabinov na novej ľadovej ploche s mužstvo TJ Bardejov. Sabinov v tomto stretnutí zvíťazil 9:2.

Do majstrovskej súťaže bolo hokejové mužstvo ŠK Slávia Sabinov zaradené v súťažnom ročníku 1949/50, a to v rámci Prešovského kraja, kde bol zaradený v skupine 1.triedy. Prvý majstrovský zápas odohral Sabinov 21.1. 1950 s mužstvom Veľkého Šariša, nad ktorým Sabinov zvíťazil 5:2. Mužstvo nastúpilo v premiérovom majstrovskom stretnutí v zložení Ján Lukáč, Ján Tomko, Elek Vargovčík, Rudolf Kuchár, Ladislav Tomčák, Ján Tomčák, Jeroným Klohna, Anton Cisko, František Gargalovič, Anton Lazor, Pavol Jacko, Vladimír Genda, Július Surzen a Vladimír Gajdoš.
Pre zlé poveternostné podmienky sa napokon súťaž nedohrala kompletne, takže neúplná je aj konečná tabuľka:

 1. Michalovce   -  10 bodov
 2. Sabinov      -  8 bodov
 3. Veľký Šariš  -  5 bodov
 4. Bardejov     -  4 body
 5. Prešov       -  3 body
 6. Humenné      -  1 bod

Novodobé pôsobenie v 2.lige
V novodobej histórii sa hokejisti Sabinova prihlásili do 2.ligy seniorov v sezóne 2005/06. Mužstvo pôsobili v skupine východ. V 14 stretnutiach základnej časti uhralo mužstvo len jednu remízu a utŕžilo 13 prehier. V tabuľke skončili beznádejne na poslednom mieste. 

Káder v premiérovej sezóne 2. Slovenskej ligy mužov tvorili hráči: Brankári- Ján Varhoľ, Jaroslav Dulina, obrancovia- Radoslav Majerník, Peter Pazdič, Pavol Šimon, Viliam Krajňák, Martin Hyben, Peter Šoltés, Bohuš Lukáč, Štefan Pavlík, Michal Triščík, Pavol Molnár a útočníci- Mário Ondria, Jozef Moravčík, Patrik Zákutný, Ľubomír Molnár, Gabriel Matija, Matej Janiga, Marián Pazdič, Kamil Kochan, Cyril Filipak, Dušan Matija, Tomáš Lysina,  Matúš Zubrický, Miroslav Bilek, Tomáš Kožár, Matej Pichnarčík, Ján Tomajko, Rastislav Antol,

Konečná tabuľka:
 1. MHK Kežmarok   - 25 bodov
 2. HKM Detva      - 25 bodov
 3. MHK Ružomberok - 17 bodov
 4. HC 46 Bardejov - 16 bodov
 5. HK Brezno      - 12 bodov
 6. HC Lučenec     - 9 bodov
 7. HK Dukla Michalovce - 7 bodov
 8. MHK Sabinov    - 1 bod

Názvy klubu 
Počas 60 rokov niesol klub viacero názvov:
 ŠK Slávia Sabinov
 TJ Sokol Sabinov
 TJ Slavoj Sabinov
 TJ Družstevník Sabinov
 TJ Slovan Sabinov
 VTJ MHK Sabinov
 MHK Sabinov
 HK Sabinov

Umiestnenia v 2.lige 
 sezóna 2005/06 8. miesto ( základná časť ) 4. miesto ( nadstavbová časť ) v skupine východ
 sezóna 2006/07 5. miesto ( základná časť ) 5. miesto ( nadstavbová časť ) v skupine východ
 sezóna 2007/08 6. miesto v skupine východ
 sezóna 2008/09 3. miesto ( základná časť ) 4. miesto ( nadstavbová časť ) v skupine východ
 sezóna 2009/10 3. miesto v skupine východ
 sezóna 2010/11 4. miesto v skupine východ
 sezóna 2011/12 6. miesto v skupine východ
 sezóna 2012/13 7. miesto v skupine východ
 sezóna 2013/14 8. miesto v skupine východ
 sezóna 2014/15 6. miesto v skupine východ
 sezóna 2015/16 2. miesto v skupine východ - nadstavbová časť: vypadnutie v celoslovenskom semifinále play-off

Externé odkazy a zdroje 
   SZLH - stránka slovenského zväzu ľadového hokeja
   - stránka klubu

Šport v Sabinove
Sabinov,MHK